SPRÁVA ZO ZAHRANIČNEJ PRACOVNEJ CESTY 
č. 114 / 2015
1.  Účastník ZPC:
Terézia Lesayová, Mgr.
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, Odborný pracovník, 
anglický, francúzsky, taliansky 

2.  Zahraničná pracovná cesta:
Belgické kráľovstvo, 1.5.2015 (00:01) – 31.5.2015 (23:59),
ZPC prerušená v dňoch 13.5.2015 (0:01) – 17.5.2015 (13:50), 
Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty v mesiaci máj 2015 sa riadil dvoma základnými dokumentmi – Štatút Styčnej kancelárie pre výskum a vývoj a Plán činnosti SLORD na rok 2015. Od toho sa odvíjali aktivity a pracovná náplň, ktorú som počas ZPC v mesiaci máj 2015 plnila.  
Podrobnejšie záznamy o uskutočnených stretnutiach a konferenciách či seminárov, ktorých som sa zúčastnila, uvádzam v kapitole č. 4 pre lepší prehľad. 
Podpora zapájania sa do medzinárodných projektov a pri ich implementácii
Za mesiac máj 2015 som poslala niekoľko informácií, ktoré sa týkali blížiacich sa medzinárodných konferencií, seminárov a brokerage podujatí, ktoré by boli výbornou príležitosťou pre slovenské subjekty a zástupov slovenských univerzít na zoznámenie sa a vymenenie si kontaktov s potenciálnymi medzinárodnými partnermi pre budúcu spoluprácu v H2020 projektoch. Taktiež výzvy na hľadanie partnerov a zapojenie sa do vytvárajúcich sa konzorcií. 
Rovnako som poskytla e-mailové konzultácie k príprave projektov H2020 a prípravy COFUND v rámci MSCA. 
Účasť na konferenciách, seminárov a programových výborov 
Počas mesiaca máj 2015 som sa zúčastnila niekoľkých podujatí, ktoré boli organizované v Bruseli. Ich podrobný prehľad je uvedený v tabuľke časti 4 tejto správy. V máji som sa tiež zúčastnila programového výboru pre H2020 Spoločenskú výzvu 4 - H2020 Programme Committee Transport configuration, ktorého nosnou témou bola diskusia k draftu pracovného programu na roky 2016 - 2017.  
Zúčastnila som sa tiež informačného dňa Spoločnej technologickej iniciatívy pre palivové články a vodík – Fuel Cells and Hydrogen Info day, ktorého cieľom bolo detailne predstaviť nové výzvy z pracovného programu na tok 2015, rovnako ako aj podrobné objasnenie pravidiel účasti, podania prihlášok a hodnotiaceho procesu. 
V rámci väčších akcií, ktoré boli organizované Európskou komisiou som sa zúčastnila konferencie  zameranej na oblasť kľúčových podporných technológií a ich potenciál pri regionálnom raste - KET for Regional Growth: synergies between H2020 and ESIF. Na konferencii boli tiež prezentované synergie pri financovaní medzi Horizontom 2020 a štrukturálnymi fondmi. Celý záznam z podujatia je uverejnený na stránke
http://slord.sk/buxus/docs/aktuality/KET_RIS3/KET_RIS3.pdf. 
Na začiatku mesiaca máj sa uskutočnila konferencia organizovaná pod záštitou IGLO, ERA in Action s témou prepojenia Európskeho výskumného priestoru a Európskej oblasti pre vyššie vzdelanie. Téma mala dva hlavné diskusné panely, ktorých boli účastní národní experti. V paneli zameranom na mobilitu doktorandov a mladých výskumníkov zaznelo niekoľko hlavných odporúčaní a záverov: 
•	Mobilita by mala slúžiť ako cieľ, ten však musí byť jasne definovaný na politickej úrovni a rovnako výskumníkmi a inštitúciami. 
•	Mobilita (medzinárodná, medzisektorálna,  medzidisciplinárna či virtuálna – ESF, 2014) má pozitívny vplyv na všetkých úrovniach vzdelávania a vo všetkých stupňoch kariéry. 
•	Potrebná a prínosná môže byť aj krátka mobilita a výmenný pobyt už v prvom roku doktorandského štúdia. 
•	Erasmus+ a Horizont 2020 ponúkajú výborné príležitosti pre spoluprácu medzi akademickým a ne-akademickým sektorom, avšak neakademický sektor si častokrát nie je vedomý týchto možností medzisektorálnej výmeny, a rovnako si neuvedomuje ani prínos a vplyv, ktorý by to pre obe strany mohlo znamenať.
•	 Európske nástroje ako ERA chairs, Teaming a Twinning môžu napomôcť zabrániť „úniku mozgov“ a podporovať prirodzenú cirkuláciu a priniesť obohatenie.  
Tieto závery boli následne predstavené a diskutované na IGLO Spring reception, ktorú robí IGLO každý rok za účasti predstaviteľov európskej komisie. 
V mesiaci máj 2015 sa tiež konala IGLO pracovná skupina pre Marie Sklodowska-Curie Akcie, ktorej som členkou. Hlavnou témou pracovnej skupiny bola téma individuálnych štipendií (IF), prezentácia posledných štatistík a výhľad pracovného programu pre MSCA na roky 2016 a 2017. Najviac bol diskutovaný a detailne predstavený nový panel v rámci IF, zameraný na medzisektorálne výmeny výskumníkov v priemysle. 
V rámci zahraničnej cesty v mesiaci máj 2015 som sa zúčastnila podujatia organizovaného  Stálym zastúpením SR pri EÚ za účasti veľvyslanca I. Korčok a štátneho tajomníka MZV P. Javorčíka. Témou podujatia boli priority Slovenska počas SK PRESS ako aj predstavenie aktuálneho stavu príprav a priebehu rokovaní v rámci tria. 
Prevádzkovanie informačného portálu
Počas mesiaca máj som pridávala informácie, výzvy, aktuality a podujatia na SLORD webovú stránku, ako aj na SLORD profil na Facebooku. 

Prezentácia a popularizácia slovenského výskumu a inovácií
V rámci lepšej prezentácie slovenského výskumu som sa v mesiaci máj stretla v Bruseli s národnými kontaktnými bodmi za dopravu so slečnou Veronikou Hanzelovou a tiež za nanotechnológie s pánom Dušanom Janičkovičom. S obomi sme si vymenili aktuálne informácie v daných oblastiach a zároveň sa prezreli priestory a oboznámili sa s  možnosťami, ktoré SLORD môže ponúknuť pri organizovaní pre-meetingov programových výborov či iných stretnutí, o ktoré by slovenské subjekty prejavili záujem. 
Rovnako som sa stretla aj s Michalom Fedákom, zástupcom riaditeľky v SAIA, a.s,  s ktorým sme sa bavili o vzájomnej spolupráci do budúcna najmä za účelom lepšieho spropagovania MSCA a zvýšenia mobility slovenských vedcov.   
V mesiaci máj SLORD organizoval konferenciu V4S – Visegrad for Secure Data.  Konferencie sa zúčastnilo približne 70 hostí a bola výbornou príležitosťou propagácie nie len dosiahnutých výsledkov a oblastí výskumu v tejto oblasti na akademickej pôde, ale rovnako aj výbornou prezentáciou slovenských úspešných firiem ako ESET, či Ardaco, a.s. V neposlednom rade sa mali zahraniční hostia možnosť dozvedieť aj o podpore inovatívnych start-upov a firiem na Slovensku, na ktorej sa podieľa Ministerstvo financií SR. Organizácie konferencie tohto druhu bola taktiež výborným impulzom pre väčšiu spoluprácu styčných kancelárií krajín V4 a poukázala na dobrú spoluprácu medzi nimi. Z konferencie som následne pripravila a napísala záverečnú správu v slovenskom jazyku aj anglickom jazyku, ktorá je uverejnená na našej stránke 
http://slord.sk/buxus/docs/PODUJATIA/V4S_Secure_Data/V4S-Visegrad_for_Secure_Data-Final_Report.pdf. 
V rámci popularizácie výskumu a inovácií na Slovensku, SLORD pripravuje konferenciu s témou „Smart and Green Transport in Slovakia“, na ktorej príprave sa podieľam. 
Organizačná a administratívna činnosť v SLORD
V mesiaci máj som prekladala faktúru pre SLORD od poskytovateľa telekomunikačných služieb z francúzskeho do slovenského jazyka pre účely CVTI SR. Uskutočnila som prieskum trhu a dohodla upratovacie služby pre kancelárie SLORD. Plnila som tiež všetky administratívne a organizačné úlohy, ktoré súvisia s riadnym chodom kancelárie. 

4.	Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

Máj 2015	
Dátum	Čas	Miesto	Účastník (SLORD)	Účastníci	Podujatie	
5.5.2015	10:00-16:00	KOWI, Rue du Trône 98	Terézia Lesayová	 	ERA in Action Conference – Link between ERA and EHEA	
5.5.2015	17:00-20:30	Palais des Académies, Rue Ducale 1	Terézia Lesayová, Daniel Straka, Paulína Šujanová		IGLO Spring reception	
6.5.2015	10:00-17:00	Výbor regiónov, Rue Belliard 99	Terézia Lesayová, Paulína Šujanová		KET for Regional Growth: synergies between H2020 and ESIF	
7.5.2015	09:00-11:00	EK – Madou 	Terézia Lesayová		Fuel cells and Hydrogen Joint Undertaking – Info day 	
11.5.2015	11:00-12:00	Helmholtz Institute, Rue du Trône 98	Terézia Lesayová	 	IGLO Working group - MSCA	
21.5. 2015	10:00 – 17:00	EK – Borschette	Terézia Lesayová		H2020 Programme Committee Transport configuration	
26.5.2015	17:30-19:00	SZ SR pri EÚ, Avenue de Cortenbergh 107	Terézia Lesayová, Daniel Straka	 	Diskusia s Petrom Javorčíkom, štátny tajomník MZV o prioritách počas SK PRESS	
28.5.2015	08:00 – 16:00	SZ SR pri EÚ, Avenue de Cortenbergh 79	SLORD		V4S – Visegrad for Secure data Conference	
28.5.2015	18:00 – 20:30	SZ ČR pri EÚ, Rue Caroly 	Terézia Lesayová, Daniel Straka 		CZELO 10th Anniversary Reception	

Stretnutia a rokovania

Máj 2015	
Dátum	Čas	Miesto	Účastník (SLORD)	Účastníci	Téma stretnutia	Záznam	
6.5.2015	09:00 – 10:00	SLORD	Terézia Lesayová, Daniel Straka 	Michal Ries, poradca rektora pre vedecký park UK v Bratislave 	Pripravovaný projekt COFUND v rámci MSCA	Témou stretnutia bol pripravovaný projekt COFUND v rámci MSCA a konzultácie k jeho príprave. 	
7.5. 2015	11:00 – 12:30	SLORD	Terézia Lesayová	Michal Fedák, zástupca riaditeľky SAIA, a.s. 	Nadviazanie vzájomnej spolupráce a zvýšenie záujmu o zahraničné mobility mladých vedcov 	Na stretnutí sme sa bavili o o vzájomnej spolupráci do budúcna najmä za účelom lepšieho spropagovania MSCA a zvýšenia mobility slovenských vedcov, ktorú je potrebné podporovať a snažiť sa ju zvýšiť. 	
11.5. 2015	14:30 – 15:30	SLORD	Terézia Lesayová	Dušan Janičkovič, NCP pre nanotechnológie 	Výmena aktuálnych informácií 	Témou stretnutia bola výmena aktuálnych informácií v oblasti NMBP a predstavenie možností, ktoré má SLORD na organizáciu pre-meetingov a iných akcií. 	
21.5.2015	13:00 – 14:00	SLORD	Terézia Lesayová	Veronika Hanzelová 	Priestory SLORD	Témou stretnutia bola výmena aktuálnych informácií a predstavenie možností, ktoré má SLORD na organizáciu pre-meetingov a iných akcií.	

5.  Odporúčané závery:
Pokračovať v plnení úloh a cieľov v súlade so Štatútom Styčnej kancelárie SR pre výskum a vývoj v Bruseli a s Plánom činnosti SLORD na rok 2015. 
V rámci týchto dokumentov by malo ísť o tieto úlohy v jednotlivých oblastiach:
1.	Podpora zapájania sa do medzinárodných projektov a pri ich implementácii
Je potrebné pokračovať v poskytovaní kvalitných konzultácií k príprave projektov EÚ. Tiež je potrebné naďalej poskytovať cielené informácie o možnostiach zapojenia do projektov. Tieto sú priebežne zverejňované na webe SLORD. Informácie, tak ako doteraz sp v pravidelných intervaloch, prípadne v ad-hoc mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov. Rovnako je dobré zintenzívniť spoluprácu v rámci krajín V4. 
2.	Informovanie a školenia
Bude mimoriadne dôležité naďalej monitorovať a vyhodnocovať vývoj politík EÚ, a to najmä s dôrazom na prípravu nového WP 2016-17. Toto si bude vyžadovať aktívnu spoluprácu s s relevantnými národnými delegátmi a Ministerstvom školstva, vedy, výskumu a športu SR 
Zabezpečovanie informovanosti z podujatí v Bruseli bude naďalej prebiehať prostredníctvom zverejňovania správ na webe. Je potrebné ďalej pokračovať v poskytovaním kvalitných informácií slovenským záujemcom o účasť v Horizonte 2020, ako aj ostatných programoch podporujúcich výskumné a inovačné aktivity na európskej úrovni. 
V rámci blížiaceho sa predsedníctva Slovenska v Rade EÚ je potrebné sa aktívne zapojiť do príprav a spolupracovať so Stálym zastúpením SR pri EÚ, ako aj s inými zástupcami slovenských subjektov v Bruseli. Je potrebné tiež naďalej udržiavať komunikáciu so zastúpeniami regiónov, ktorí majú veľmi dobrý prehľad o lokálnych subjektov v oblasti vedy a výskumu, ako aj o univerzitách, ktorí by boli potenciálnymi partnermi do budúcich výziev v H2020. 
3.	Prezentácia a popularizácia slovenského výskumu a inovácií
Bude potrebné aktívne lobovať a presadzovať účasť Slovákov na konferenciách. Taktiež je potrebné pokračovať v prezentovaní slovenských výsledkov v oblasti vedy a výskumu a to v akademickom ako aj neakademickom sektore. Konferencia Visegrad for Secure Data bola dobrou možnosťou prezentácie našich úspešných firiem, akademických výsledkov, ako aj snáh na politickej úrovne podporovať inovácie na Slovensku, čo je dôležitou informáciou pre zahraničné subjekty. 
V rámci pripravovanej SLORD konferencie na tému „Smart and Green Transport in Slovakia“ bude potrebné získať zástupcov vybraných spoločností a univerzít aktívnych v oblasti automobilového priemyslu a rovnako ich odprezentovať zahraničným kolegom nie len v rámci IGLO, ale aj ostaných regiónov a zástupcov európskych inštitúcií. 

6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Terézia Lesayová		                        ......................................
Dátum: 8.6.2015
								
Správu schválil:  prof. RNDr. Ján TURŇA, CSc., generálny riaditeľ  ......................................